ముగ్గుల్లో వైవిధ్యం.. | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
ముగ్గుల్లో వైవిధ్యం..
సంక్రాంతి నెలపట్టడం ఆలస్యం వేకువజామునే నిద్రలేచి, చలిగాలి వణికిస్తున్నా.. కనుమ రోజు వరకు మహిళలు ముంగిట ముత్యాల ముగ్గులతో తీర్చుదిద్దుతారు. 'తీరైన సంపద ఎవరింటనుండు.. దినదినము ముగ్గున్న లోగిళ్లనుండు' అన్నట్లుగా పెద్ద పెద్ద రంగవల్లులను వేసి వాటిపై ఆవుపేడతో చేసిన గొబ్బిళ్లు పెట్టి గొబ్బెమ్మలపై పసుపు, కుంకమలు, బంతులు, చేమంతులు పెట్టి అందంగా అలంకరిస్తారు. పూజలు చేస్తారు. కనె్నపిల్లలు మంచి భర్త లభించాలని కోరుకుంటూ గొబ్బి పాటలు పాడతారు. నెలంతా వివిధ రకాల ముగ్గులు వేసినా ప్రత్యేకంగా పండుగు మూడు రోజులూ వేసే ముగ్గుల్లో వైవిధ్యం కనిపిస్తోంది. గ్రామీణ ప్రాంతాల్లోనే కాదు పట్టణాల్లోనూ ఇప్పటికీ ఆనవాయితీగా వేస్తున్నవారు ఉన్నారు. భోగి రోజున వేసే ముగ్గును 'గదుల ముగ్గు' అని అంటారు. సంక్రాంతి పురుషుడైన సంకురమయ్య ఆ గదులలో సంచరిస్తాడని భావిస్తారు. సంక్రాంతి రోజున గజిబిజి గదుల ముగ్గు వేస్తారు. అలిసిపోయిన సంకురుమయ్య విశ్రాంతి తీసుకుంటాడని భావన. కనుమనాడు పెద్ద రథం ముగ్గు వేసి రథానికి తాడు లాగి సంకరుమయ్య ప్రయాణానికి సిద్ధం చేస్తారు. ముక్కనుమనాడు ఈ రథం తాడుని పక్కంటి రథం తాడుకి కలిపి సంక్రాంతి పురుషుడిని సాగనంపుతారు. అక్కడితో ముగ్గుల పండుగ పూర్తవుతుంది. ఈ నెలరోజులూ ముగ్గులు వేశాక అర్థచంద్రుడిని వేయడం కూడా ఓ ఆనవాయితీ. సంక్రాంతి పండుగ అయిన మరుసటి రోజు నుంచి గుమ్మాల ముందు సంజె ముగ్గులు ప్రారంభమవుతాయి.
muggullo vaividhyam.. | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
muggullo vaividhyam..
sankraanti nelapattadam aalasyam vekuvajaamune nidralechi, chaligaali vanikistunna.. kanuma roju varaku mahilalu mungita mutyaala muggulatho teerchudiddutaaru. 'teeraina sampada evarintanundu.. dinadinamu muggunna logillanundu' annatlugaa pedda pedda rangavallulanu vesi vaatipai aavupedatho chesina gobbillu petti gobbemmalapai pasupu, kunkamalu, bantulu, chemantulu petti andamgaa alankaristaaru. poojalu chestaaru. kannepillalu manchi bharta labhinchaalani korukuntu gobbi paatalu paadataaru. nelanta vividha rakala muggulu vesina pratyekamgaa pandugu moodu rojuluu vese muggullo vaividhyam kanipistondi. graameena praantaallone kaadu pattanaalloonuu ippatikee aanavaayitiigaa vestunnavaaru unnaaru. bhogi rojuna vese muggunu 'gadula muggu' ani antaaru. sankraanti purushudaina sankuramayya aa gadulalo sancharistaadani bhaavistaaru. sankraanti rojuna gajibiji gadula muggu vestaaru. alisipoyina sankurumayya vishraanti teesukuntaadani bhavana. kanumanadu pedda ratham muggu vesi rathaaniki taadu laagi sankarumayya prayaanaaniki siddham chestaaru. mukkanumanadu ee ratham taaduni pakkanti ratham taaduki kalipi sankraanti purushudini saaganamputaaru. akkaditho muggula panduga puurtavutumdi. ee nelarojulu muggulu vesaaka ardhachandrudini veyadam kuudaa oo aanavaayitii. sankraanti panduga ayina marusati roju nunchi gummala mundu sanje muggulu praarambhamavutaayi.